ગરવીતાકાત,અરવલ્લી: અરવલ્લી જીલ્લામાં સતત ૫ દિવસથી મેઘમહેર યથાવત રહેતા કાચા મકાનોમાં ભેજ લાગતા સતત દીવાલો ધરાશાયી થવાની ઘટનાઓ બની રહી છે માલપુર તાલુકાના અણીયોર ગામમાં ચમાર ફળિયામાં મકાનની દીવાલ ધરાશાયી થતા ઘરમાં રહેલી મહિલા અને બાળકી કાટમાળમાં દબાતા ભારે અફડાતફડી મચી હતી મકાન ધરાશાયી થતા દોડી આવેલા ગ્રામજનોએ બંને ઇજાગ્રસ્તોને કાટમાળ નીચેથી કાઢી વાત્રક હોસ્પિટલમાં સારવાર અર્થે ખસેડાયા હતા જેમાં મહિલાની હાલત ગંભીર હોવાની માહિતી પ્રાપ્ત થઈ હતી.